Bosna i Hercegovina

Federacije Bosne i Hercegovine

Županija Posavska

Općina Orašje

Općinski načelnik

Broj: 01-02-529/21

Orašje, 18.05.2021. godine

            Na temelju članka 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, broj 34/03 i 65/13) i točke 2. Odluke o raspisivanju Javnog natječaja za izbor i imenovanje predsjednika i članova Nadzornog odbora JP „Vodovod i odvodnja“ d.o.o. Orašje i Nadzornog odbora JP „Komunalac“ d.o.o. Orašje („Službeni glasnik Općine Orašje“, broj 3/21) Općinski načelnik  raspisuje

**J A V N I N A T J E Č A J**

**za izbor i imenovanje članova nadzornih odbora javnih poduzeća**

**u vlasništvu Općine Orašje**

1. **Predmet javnog natječaja**

Raspisuje se Javni natječaj za izbor i imenovanje na poziciju članova nadzornih odbora javnih poduzeća u vlasništvu Općine Orašje, kako slijedi:

pozicija 1.

* član Nadzornog odbora Javnog poduzeća „Vodovod i odvodnja“ d.o.o. Orašje.......3 izvršitelja,

pozicija 2.

* član Nadzornog odbora Javnog poduzeća „Komunalac“ d.o.o. Orašje....................3 izvršitelja.

Nadzorni odbor javnog poduzeća čine predsjednik i dva člana nadzornog odbora.

Na prvoj konstituirajućoj sjednici,nadzorni odbor jednog od svojih članova bira za predsjednika nadzornog odbora.

**2. Opis pozicije**

   Nadzorni odbor:

* nadzire poslovanje, usvaja poslovne strategije i planove poslovanja poduzeća,
* nadzire rad uprave, te odobrava odluke strateškog karaktera,
* usvaja izvješće uprave o poslovanju po polugodišnjem i godišnjem obračunu sa bilancom stanja i bilancom uspjeha i izvješćem revizije,
* podnosi skupštini godišnje izvješće o poslovanju poduzeća koji obavezno uključuje financijsko izvješće, izvješće revizora, izvješće o radu Nadzornog odbora i odbora za reviziju,
* bira predsjednika Nadzornog odbora,
* bira upravu i tajnika poduzeća,
* predlaže raspodjelu i način korištenja dobiti i način pokrića gubitka,
* odobrava kupovinu, prodaju, zamjenu, uzimanje ili davanje u lizing, uzimanje ili davanje kredita i druge transakcije imovinom, direktno ili posredstvom supsidijarnih društava u toku poslovne godine u obimu od 15% do 33% knjigovodstvene vrijednosti ukupne imovine poduzeća po bilanci stanja na kraju prethodne godine,
* predlaže skupštini kupovinu, prodaju, zamjenu, uzimanje ili davanje u lizing, uzimanje ili davanje kredita i druge transakcije imovinom, direktno ili posredstvom supsidijarnih društava u toku poslovne godine u obimu većem od 33% knjigovodstvene vrijednosti ukupne imovine poduzeća po bilanci stanja na kraju prethodne godine,
* obavlja i druge poslove u skladu sa zakonom i aktima poduzeća.

Mandat člana nadzornog odbora traje četiri godine.

Mandat člana nadzornog odbora iz pozicije 1. Javnog natječaja počinje nakon isteka mandata članova nadzornog odbora imenovanog Rješenjem o razrješenju i imenovanju članova Nadzornog odbora

JP „Vodovod i odvodnja“ d.o.o. Orašje („Službeni glasnik Općine Orašje“ broj 5/17).

Mandat člana nadzornog odbora iz pozicije 2. Javnog natječaja počinje nakon isteka mandata članova nadzornog odbora imenovanog Rješenjem o razrješenju i imenovanju članova Nadzornog odbora JP „Komunalac“ d.o.o. Orašje („Službeni glasnik Općine Orašje“ broj 8/17).

Predsjednik i članovi nadzornog odbora dužni su proći odgovarajuće stručno usavršavanje u skladu sa Uredbom o usavršavanju predsjednika i članova nadzornih odbora i uprava gospodarskih društava sa sudjelovanjem državnog kapitala („Službene novine Federacije BiH“ broj 71/09, 33/10, 23/11, 83/11, 2/13, 80/13, 48/15 i 60/16).

Za svoj rad predsjednik i članovi nadzornog odbora imaju pravo na naknadu koja će se isplaćivati iz sredstava poduzeća, u skladu sa Odlukom o utvrđivanju visine naknade za rad nadzornih odbora i upravnih vijeća javnih poduzeća i ustanova („Službeni glasnik Općine Orašje“, broj 5/07 i 11/09).

**3. Kriteriji za imenovanja kandidata**

**a)   Opći uvjeti za imenovanje kandidata:**

1. da je državljanin Bosne i Hercegovine,
2. da je stariji od 18 godina na dan imenovanja,
3. da nije otpušten iz državne službe kao rezultat disciplinske mjere na bilo kojoj razini u Bosni i Hercegovini u razdoblju od tri godine prije dana objavljivanja upražnjene pozicije,
4. da se na njega ne odnosi članak IX.1. Ustava Bosne i Hercegovine,
5. da nije izabrani dužnosnik, nositelj izvršne funkcije ili savjetnik u smislu Zakona  o sukob interesa u organima vlasti u Federaciji Bosne i Hercegovine („Službene novine Federacije BiH“ broj 70/08),
6. da nije na funkciji u političkoj stranci u smislu članka 5. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, broj 12/03, 34/03 i 65/13),
7. da nije osuđivan za krivično djelo i za prekršaj nespojiv sa dužnošću u nadzornom odboru, pet godina od dana pravomoćnosti presude, isključujući vrijeme zatvorske kazne,
8. da mu presudom suda nije zabranjeno obavljanje aktivnosti u nadležnosti nadzornog odbora,
9. da se protiv njega ne vodi kazneni postupak,
10. da nije na nespojivoj funkciji u drugom društvu prema članku 252. Zakona o gospodarskim društvima („Službene novine Federacije BiH“ broj 81/15): da nije dioničar s 50% i više dionica, ravnatelj i član uprave bilo kojeg dioničkog društva, kao i vlasnik s 50% i više vlasništva, ravnatelj i član uprave bilo kojeg društva s ograničenom odgovornošću, te da nije predsjednik ili član nadzornog ili upravnog odbora drugog društva s većinskim državnim kapitalom ili institucije,
11. da nema privatni financijski interes u javnom poduzeću za koji se prijavljuje.
12. **Posebni uvjeti za imenovanje kandidata:**

-   završena visoka ili viša stručna sprema,

-   najmanje tri godine radnog iskustva nakon stjecanja tražene stručne spreme.

Prilikom procjene kvalifikacija i iskustva kandidata uzet će se u obzir i slijedeći kriteriji koji se procjenjuju putem intervjua:

- iskustvene, komunikacijske i organizacijske sposobnosti za vršenje poslova,

-  prilagodljivost timskom radu i sposobnost za savjesno i objektivno obavljanje poslova pozicije člana Nadzornog odbora,

- sposobnost upravljanja financijskim i ljudskim resursima,

- sposobnost odlučnog i nepristranog donošenja odluka.

**4. Dokazi o ispunjavanju uvjeta**

Uz prijavu na Javni natječaj, kandidat za člana nadzornog odbora dužan je priložiti sljedeću dokumentaciju kojom dokazuje ispunjavanje općih i posebnih uvjeta Javnog natječaja:

1. kraći životopis, adresu i kontakt telefon,
2. dokaz o završenoj stručnoj spremi (svjedodžba/diploma, nostrificirana sukladno zakonu),
3. potvrdu o radnom iskustvu nakon stjecanja tražene stručne spreme izdanu od strane poslodavca ili zavoda za MIO/PIO,
4. uvjerenje o državljanstvu ili kopiju CIPS-ove osobne iskaznice,
5. vlastoručno potpisanu i ovjerenu izjavu na okolnosti iz točke 3. podtočke a) alineje 3. do 11. Javnog natječaja.

Dokumenti koji se prilažu uz prijavu na Javni natječaj moraju biti originali ili ovjerene fotokopije.

Kandidat koji bude konačno imenovan u nadzorni odbor dužan je u roku od 15 dana od dana imenovanja dostaviti uvjerenja nadležnih sudova o ispunjavanju uvjeta iz točke 3. podtočka a) alineje 7., 8. i 9. Javnog natječaja.

**5. Podnošenje prijava**

Prijave sa traženim dokazima dostavljaju se u zatvorenoj koverti, osobno na protokol u Šalter sali Općine Orašje ili putem pošte na adresu: Općina Orašje, Treća ulica broj 45. 76270 Orašje, uz naznaku: „Prijava na Javni natječaj za izbor i imenovanje članova nadzornih odbora javnih poduzeća u vlasništvu Općine Orašje - pozicija \_\_“

   Rok za podnošenje prijave je 15 dana od dana objave Javnog natječaja u „Službenim novinama Federacije BiH“.

Nepotpune i nepravovremene prijave neće se uzeti u razmatranje.

Kandidat obvezno mora navesti poziciju za koju se prijavljuje**.**

**6. Ostale informacije**

Povjerenstvo koje imenuje Općinski načelnik pregledat će prijave i uz poštivanje principa utvrđenih zakonom i kriterija za ocjenjivanje i izbor kandidata, sastaviti listu sa užim izborom kandidata za nadzorni odbor. Svi kandidati na listi sa užim izborom bit će pozvani na intervju. Nakon održanog intervjua, Povjerenstvo će utvrditi rang listu najboljih kandidata i dostaviti je Općinskom vijeću Orašje na konačno imenovanje.

             U slučaju kada postoje dokazi da u postupku imenovanja nisu poštovani principi i postupci utvrđeni Zakonom o ministarskim, vladinim i drugim imenovanjima Federacije Bosne i Hercegovine, bilo koja zainteresirana stranka može podnijeti prigovor na konačno imenovanje sukladno Zakonu. Prigovor se podnosi Općinskom vijeću Orašje, a kopija Ombudsmanu za ljudska prava Bosne i Hercegovine.

Sve informacije i podaci prikupljeni u tijeku provedbe Javnog natječaja su transparentni, osim ako podaci o podnositeljima prijava nisu povjerljivi u smislu Zakona o zaštiti osobnih podataka BiH ("Službeni glasnik BiH", broj 49/06, 76/11 i 89/11).

Općinski načelnik

\_\_\_\_\_\_\_\_\_\_\_\_\_\_

mr.sc.Marijan Oršolić